Diari Oficial de la Generalitat Valenciana


Sumari del DOGV 1518, del 10-04-1991 (1991/820777)

RESOLUCIÓ del Conseller d'Obres Públiques, Urbanisme i Transports de 19 de desembre de 1990, per la qual aprova definitivament el Projecte de modificació puntual del pla general d'ordenació urbana de Benicàssim referent al canvi de traçat del vial denominat Sant Pasqual.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1518

Data del DOGV
:   10-04-1991

Secció del DOGV
:   ALTRES DISPOSICIONS

Número del document
:   1991/820777


Data del document
:   19-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 19 de desembre de 1990, per la qual aprova definitivament el Projecte de modificació puntual del pla general d'ordenació urbana de Benicàssim referent al canvi de traçat del vial denominat Sant Pasqual.  
Vist l?expedient relatiu a la modificació puntual del pla general d'ordenació urbana de Benicàssim, referent al canvi de traçat del vial denominat Sant Pasqual.  
Vist que en data 12 de desembre de 1990 va tenir entrada en aquesta Conselleria el Projecte de modificació del pla general d'ordenació urbana de Benicàssim. La finalitat d'aquesta modificació és el canvi d'ubicació del vial denominat Sant Pasqual, que comunica en la localitat de Benicàssim la Gran Avinguda amb el carrer de Vila-real.  
Vist que la finalitat d'aquesta modificació és el canvi d'ubicació del vial denominat Sant Pasqual. Aquest canvi d'ubicació comporta les següents operacions:  
- Desafectació del domini públic d'un tram del traçat actual del carrer de Sant Pasqual, ubicat entre els solars del propietari sol·licitant. L'esmentat tram compta amb sis metres d'amplària i la superfície afectada és de 878 m2.  
- Segons les determinacions del pla general, el vial transcorre entre dos solars que pertanyen en l'actualitat al mateix propietari. Aquest, proposa un canvi d'ubicació mantenint la superfície corresponent a vials, i traslladar el vial al límit oest de la propietat, a fi d'unificar ambdós solars en un de sol la superfície del qual resulta la suma de les anteriors i obtenir així un millor aprofitament de l?ordenació i disposició de les edificacions.  
- Afectació al domini públic d'un franja de 8 metres d'amplària, més una zona per a la dotació d'aparcaments tangent a aquesta en el límit oest de la propietat, mantenint entre aquesta i la veïna, una franja de zona verda de dos metres d'amplària, d'ús públic i titularitat i manteniment privat. La superfície resultant de la titularitat pública és també de 878 m2.  
Vist que el ple de l'Ajuntament de Benicàssim, va aprovar inicialment el projecte en la sessió realitzada en data 29 de març, de 1990.  
Vist que l'aprovació inicial va ser publicada en data 13 d'abril de 1990 en el periòdic «Castellón Diario» i el 19 d'abril de 1990 en el «Mediterráneo» i el 28 d'abril de 1990 en el Butlletí Oficial de la Província.  
Vist que durant el període d'informació pública s'han presentat dues al·legacions: no es va estimar la formulada pel Sr. José Navarro Moya i el Sr. José María Caballer Ribera i va ser estimada la presentada pel Sr. Angel Yanguan Civera.  
Vist que en data 27 de juny de 1990, l'ajuntament en ple aprovà provisionalment el Projecte de modificació puntual del pla general d'ordenació urbana del municipi de Benicàssim, referent a la modificació del traçat de vial del carrer de Sant Pasqual.  
Vist que en sessió 26 de juliol de 1990, la Comissió Territorial d'Urbanisme de Castelló, va acordar suspendre l'aprovació fins que es remeteren tres exemplars diligenciats, exempts de documentació anul·lada, s'inclogueren els documents corresponents a l?estudi econòmic i financer i plànol d'usos globals del pla general, es justificara la zona de dotació d'aparcaments, i també la conveniència o no del pas a titularitat pública de la zona enjardinada definida en la modificació.  
Vist que en data 5 d'octubre de 1990, l'Ajuntament de Benicàssim eleva novament l?expedient a la Comissió Territorial d'Urbanisme una vegada introduïdes les rectificacions oportunes a fi d'esmenar les deficiències assenyalades.  
Vist que la Comissió Territorial d'Urbanisme de Castelló en data 19 de novembre de 1990, adoptà l'acord de fer un informe favorable sobre l'aprovació definitiva de la modificació puntual del pla general de Benicàssim, que consisteix en el canvi del traçat del vial Sant Pasqual i elevar l?expedient al Conseller d'Obres Públiques, Urbanisme i Transports per ser l'autoritat competent per a adoptar una resolució definitiva.  
Atés que la modificació no comporta un augment de volum per damunt de les previsions del pla general. Possiblement implica, això sí, un major aprofitament de l?edificació del solar, en el sentit de poder acostar-se més a la volumetria màxima permesa. A més a més, comporta majors possibilitats a l?hora de la ubicació del volum que li correspon.  
Atés que aquesta modificació puntual no adopta nous criteris respecte a l?estructura general i orgànica del territori o de la classificació del sòl, per la qual cosa s'ha de considerar com a tal modificació sense que hi calga la revisió, d'acord amb l'article 154.3 i 4 del Reglament de Planejament.  
Atés que el projecte s'ajusta en el seu contingut a les determinacions establertes en la Llei del Sòl i reglaments de desenvolupament.  
Atés que d'acord amb allà establert en l'article 49 de la Llei del Sòl les modificacions de qualsevol dels elements dels plans, projectes, programes, normes i ordenances, s'ajustaran a les mateixes disposicions esmentades per a la seua aprovació. Que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atés que és competent per a l'aprovació definitiva el Conseller d'Obres Públiques, Urbanisme i Transports d'acord amb l'article 40.1.b) de la Llei del Sòl, en relació amb l'article 3.2 del Decret 137/1990 de 30 de juliol del Consell de la Generalitat pel qual s'aprova el Reglament dels Organs Urbanístics de la Generalitat Valenciana.  
Vists els preceptes legals esmentats, la Llei del Sòl, la Llei de Procediment Administratiu i la resta de pertinent aplicació, resolc:  
Aprovar definitivament el Projecte de modificació puntual del pla general d'ordenació urbana de Benicàssim referent al canvi de traçat del vial anomenat Sant Pasqual.  
Contra aquesta resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la publicació de la Resolució, previ al contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 19 de desembre de 1990.   
El Conseller d'Obres Públiques, Urbanisme i Transports: Eugenio Burriel de Orueta.